**彭秀慧**（Kearen Pang，1975年2月11號—）係香港跨媒體創作人，曾經編寫、導演、主演幾個劇場同電影作品，喺香港各個媒體活躍。

早年
--

佢喺嘉諾撒聖瑪利書院讀中學，之後喺香港演藝學院表演系畢業，1998年畢業後加入中英劇團做全職演員，曾經喺多個劇裏面擔演主要角色，包括《丁燈》、《轉得快好世界》、《元宵》、《仲夏夜之夢》、《點解手牽狗》、《非常偵探》同埋《煉金術士》等。兩度獲提名香港戲劇協會舞台劇獎最佳女主角獎。

2003年離團後，以自由身演員身份分別演出：獨腳戲《夏之火：鏡花水月》、無人地帶《日落前後的兩三種做愛方式》、劇場工作室《女幹探》、瘋祭舞台《七重天》同埋香港戲劇協會二十週年演出《承受清風》（首演同重演）。

其後喺唔同藝術領域發展，劇場電影文字表演創作行政，都有佢蹤影。演戲之外，亦做其他劇場崗位，包括為瘋祭舞台導演同演出《剖你一個措手不及》，為中英劇團音樂劇《雪夜頌》擔任編舞；監製2004年香港藝術節節目《再生緣》（彭浩翔導演，莫文蔚主演）同《程理高尋找塊落音樂會》。

2004年得到香港戲劇協會獎學金到巴黎Studio Magenia讀默劇同形體劇場。返嚟之後，同唔同劇團合作參演好多個舞台演出：包括《事先張揚的求愛事件》、《公主復仇記》、《伽瑪葉‧前行動》、《二人餐》、《廁客浮士德》、《我不好愛》、《甩色》、《聖荷西謀殺案》等等。

近年
--

除咗舞台演出之外，07年佢分別導演音樂劇場《瘋女社》同埋劇場組合青年劇場PIPPOP《齊齊做世界》，都獲得好好評價。09年佢獲邀請同太古集團港島東合作，發展劇場項目，監製、創作同埋導演年青人遊樂劇場《大城小我》。

佢寫嘅第一個電影劇本係係柏林國際電影節銀熊獎得獎電影，彭浩翔電影作品《伊莎貝拉》，亦都撰寫埋呢部電影嘅小說。佢亦有為香港電台編寫青春劇《過渡青春》（其中五集），重得到2007年 The Accolade Competition 嘅 "Best of Show" 同 "Honorable Mention" 獎項。

2005年，彭秀慧創立 Kearen Pang Production，推廣表演藝術，普及舞台文化同埋創作屬於香港嘅舞台演出。

2005年第一次發表自編自導自演作品《29+1》。2007年創作第二齣個人劇場作品《再見不再見》，彭秀慧並憑《再見不再見》獲得香港戲劇協會舞台劇獎最佳女主角(喜/鬧劇)。

29+1 photo by Marco Yiu
2008年彭秀慧同創作人茜利妹聯合創作《不眠優伶》，以女嘅角度講瞓唔着城市人嘅心事，以棟篤笑演出。 

2009年第三齣個人劇場作品《月球下的人》，係一個關於夢想嘅故仔。

月球下的人 photo by Francesca L
2010年，KPP首度搬演美國翻譯喜劇《點解手牽狗》，由彭秀慧監製同飾演狗仔Sylvia。

2012年，第四齣個人劇場作品《Tiffany》，被台灣雜誌《Style Master》評述為一個活生生嘅『現代女子領略幸福實錄』。婚禮統籌師Tiffany從來無憧憬過擁有夢幻婚禮，因為佢成長同經歷令佢選擇相信自己多過任何人。故事由一場意外開始，原來生命本就充滿唔係意外嘅意料之外。乜嘢係幸福？係緣分注定一切？定係決定扭轉命運？喺一切終結之前，邊個敢保證每個決定都係啱嘅……Kearen重請到本地著名舞蹈家王榮祿先生參與演出，兩度公演。

演出
--

 呢個表唔完整，歡迎**加料**。
### 電視節目

* 2012年《不一樣的新加坡》主持
* 2012年《兄弟幫》嘉賓 EP.543
* 201?年《煮角》嘉賓 EP.93
* 2014年《燭光晚餐》嘉賓 EP.10
* 2014年《好在一個人》嘉賓 EP.2
* 2017年《煉狗術師》嘉賓 EP.1
* 2018年《今日VIP》嘉賓（2018.03.13）
* 2019年《今日VIP》嘉賓（2019.02.12）
* 2019年《全民造星2》星級評判團 EP.45-46
* 2020年《自煮女人最漂亮》主持
* 2020年《陪我講 Shall We Talk》EP.5-6
* 2020年《金像女情》嘉賓 EP.4
* 2020年《全民造星3》導師
* 2021年《是滴是友》嘉賓 EP.1-2
* 2021年《五夜講場-學人串社科》嘉賓 EP.1-2

### 電視劇

* 2015年《獅子山下：一場飯局》飾演 Eva（李家傑太太）
* 2016年《我的家庭醫生II》飾演 Miss Hong（阿維太太）
* 2020年《**沒有牆的世界VII - 閃亮舞台**》飾演 Katherine（招炯曙女友）
* 2022年：《IT狗》 飾演 Cathy Ho（第4-5集）

### 音樂微電影

* 2012年 容祖兒《不好意思我愛你》
* 2018年 容祖兒《鏡子說》("29+1"舞台劇主題曲)

### MV

* 2021年：呂爵安《小諧星》

獎項
--

2008年憑個人劇場作品《再見不再見》獲香港舞台劇獎最佳女主角（喜/鬧劇）。

2009年彭秀慧被網站CNNGO.COM評選為「The Hong Kong Hot List: 20 People To Watch」（「香港名人錄：20位矚目的名人」）之一，讚揚「佢嘅劇本充滿戲劇性而且有住一種神秘嘅感性，能滲透觀眾嘅心入面。」。

2011年Kearen喺民意投選下獲得香港電台及香港戲劇協會聯合頒發香港舞台劇「20年來最入心女演員獎」。

2012年獲城市女青年商會頒發「全港時尚專業女性」。

2013年獲 Marie Claire雜誌頒發"Inspiring Woman Award"，Roadshow 頒發「一路最愛文化藝術大獎」。

2014年當選成為「香港十大傑出青年」。

2017年彭秀慧首齣電影《29+1》先後得到美國Sedonna International Film Festival - Bill Muller Excellence in Screenwriting Award，大阪亞洲電影節——「觀眾票選大獎」，法國尼斯國際電影節——「最佳導演獎」。

2018年憑電影《29+1》獲得第三十七屆香港電影金像獎「最佳新晉導演」。

出版作品
----

* 《伊莎貝拉》電影小說 (2006)，博益集團。
* 《再見不再見 看見‧故事》 (2007)，Cup Magazine Publishing Limited，ISBN-13: 978-988-17007-5-9
* 《29+1過後，我們重新做女人》 (2014)，亮光文化。

攷
-

**版Template:Reflist/styles.css無内容。**

1. ↑  "Accolade Competition - Best of Show Winners - Television" (PDF). The Accolade Competition. July 2007. 原著 (PDF)喺2012年4月25號歸檔.
2. ↑  〈第十七屆(2008)香港舞台劇獎獲獎結果〉. 香港戲劇協會. 2008. 原著喺2010年10月20號歸檔.
3. ↑  "The Hong Kong Hot List: 20 people to watch". CNNGo.com. 5 November 2009.
4. ↑  〈網民投選梁祖堯彭秀慧成最入心演員〉. 香港電台. 2011.
5. ↑  〈全港時尚專業女性選舉2012：彭秀慧小姐〉. C2司儀MC團. 2012.
6. ↑  〈歷屆香港傑青〉 (繁體中文). 國際青年商會香港總會.

出面網頁
----

* FACEBOOK
* YouTube上面嘅彭秀慧嘅頻道

| * 睇
* 傾
* 改
英皇娛樂旗下藝人 |
| --- |
| 歌唱 | 
* 謝霆鋒
* 容祖兒
* 古巨基
* 李克勤
* Twins（蔡卓妍、鍾欣潼）
* 陳偉霆
* 張敬軒\*
* 泳兒
* 洪卓立
* 羅力威
* 許靖韻
* 曾樂彤
* 關智斌
* 吳浩康
* 何嘉莉
* 李靖筠
* 艾妮
* 李幸倪

 |
| 影視 | 
* 方中信
* 惠英紅
* 任達華
* 米雪
* 溫碧霞
* 石修
* 杜汶澤
* 黃秋生
* 毛舜筠
* 衛詩雅
* 湯怡
* 陳家樂
* 周勵淇
* 彭秀慧
* 周家怡
* 何佩瑜
* 楊天宇

 |
| 英皇北京 | 
* 馬思惠
* 陳凱洲
* 耿長軍
* 麥亨利
* 白冰
* 秦鳴悅
* 紀煥博
* 馬睿瀚
* 屈夢汝

 |
| 相關文章 | 
* 英皇三小花

 |
| 註 \*: 由飛圖唱片發行 |


|  |  |
| --- | --- |
| 權威控制 | 
* VIAF: 4863154592515843370004

 |